Russia-Ukraine War: হাওয়ায় মিশে যায় শরীর! ইউক্রেনে কতটা মারাত্মক বোমা ব্যবহার করছে রাশিয়া?

কলকাতা টিভি ওয়েব ডেস্ক: রাশিয়ার আক্রমণে (Russia Ukraine War) ক্রমশই সংকট বাড়ছে ইউক্রেনে (Russia-Ukraine War)। মিসাইল, বোমা, বারুদের আঘাতে বিধ্বস্ত ইউক্রেন। এই অবস্থায় রাশিয়ার বিরুদ্ধে সরব হয়েছে ইউক্রেনে কর্মরত মানবাধিকার সংগঠনগুলি (Human Rights)। ইউক্রেনের মানবাধিকার সংস্থার পাশাপাশি মার্কিন রাষ্ট্রদূতের অভিযোগ রাশিয়া ইউক্রেনে ভ্যাকুয়াম বোমা  (Vacuum Bombs) ও ক্লাস্টার বোমা (Cluster Bomb) দিয়ে আক্রমণ করেছে। যা পরবর্তীতে ইউক্রেনের পরিবেশে ব্যপক প্রভাব ফেলতে চলেছে। এমনটাই মনে করছেন বিশেষজ্ঞরা।

রাশিয়ার এই পদক্ষেপে প্রবল সমালোচনা  করেছে প্রতিটি দেশ। কারণ রাশিয়া যে ক্লাস্টার বোমা (Cluster Bomb) ব্যবহার করেছে তা আসলে নিষিদ্ধ। সাধারণত একটা বিরাট অঞ্চলের নাগরিকদের হত্যার পরিকল্পনায় এই বোমা ফেলা হয়ে থাকে।কিন্তু জানেন কি এই দুই বোমার ক্ষতিকর প্রভাব কতটা? কখন কোনও রাষ্ট্রীয় শক্তি এই বোমা ব্যবহার করে থাকে?

কী এই ভ্যাকুয়াম বোমা ?

বিশ্বের অন্যতম শক্তিশালী বিস্ফোরকের তালিকায় রয়েছে এই বোমার নাম। বিরাট এলাকা ধ্বংস করে দিতে পারে এই বোমা। এর আগে চেচনিয়া রুশ প্রজাতন্ত্রে এ ধরনের বোমার ব্যবহার দেখা গিয়েছিল।দ্বিতীয় বিশ্বযুদ্ধের সময় জার্মান লুফটওয়াফ এবং ওয়েহরমাখ্টের এটি ব্যবহার করেছিল বলে জানা যায়।

ভয়াবহ ভ্যাকুয়াম বোমার বিস্ফোরণ

ভ্যাকুয়াম বোমা কতটা মারাত্মক ?

ভ্যাকুয়াম বোমা হল একটি অত্যাধিক তাপমাত্রার বিস্ফোরক।

এ জাতীয় বিস্ফোরক অত্যান্ত ভয়ঙ্কর।

এই বোমা বিস্ফোরণের ফলে বাড়তে থাকে তাপমাত্রা ।

অতিরিক্ত তাপমাত্রা বৃদ্ধি পেলে মানবদেহও বাষ্পীভূত হতে পারে।

এই বোমা ফাটলে বিস্ফোরণ স্থলের আশপাশের বায়ুতে একেবারে অক্সিজেন উবে যায়।

এটির রেশও অন্যান্য বিস্ফোরকের তুলনায় অনেক বেশি থাকে।

সাধারণ বিস্ফোরণের তুলনায় অনেক বেশি বিস্ফোরণের তরঙ্গ তৈরি করে।

অর্থাৎ যতটা এলাকা জুড়ে এই তরঙ্গ থাকে, ওই এলাকায় মানুষের চিহ্ন থাকাবে না।

এর প্রভাবে ফুসফুসের কোষ থেকেও অক্সিজেন বেরিয়ে যেতে শুরু করে। মস্তিষ্কের কোষগুলিও ক্ষতিগ্রস্ত হয়।ফলে মুহূর্তের মধ্যে দেহ অক্সিজেনের অভাবে কাজ করা বন্ধ করে দেয়।

ভ্যাকুয়াম বোমা বিরাট অঞ্চলের কোনও অ্যাপার্টমেন্ট, কমপ্লেক্স বা কোনও বিল্ডিং ধ্বংস করতে পারে।

কী এই  ক্লাস্টার বোমা?

বর্তমানে বিশ্বে যে কয়টি ভয়াবহ মারণাস্ত্র রয়েছে। তার মধ্যেয় অন্যতম ক্লাস্টার বোমা ।এই বোমার ওপর নিষেধাজ্ঞা জারি করা হয়েছে দু বছর আগে। একটি বোমার ভেতর লুকিয়ে থাকে কয়েকশো  থেকে কয়েক হাজার বোমা। যা ঝাঁকে ঝাঁকে মাটিতে আঘাত হানে৷ এসব বোমার আকার একটি রকেট শেল থেকে শুরু করে টেনিস বলের সমান পর্যন্ত হয়ে থাকে।

ক্লাস্টার বোমা

ক্লাস্টার বোমা কতটা মারাত্মক?

ক্লাস্টার বোমা বিস্ফোরণ

ক্লাস্টার বোমা হল ভ্যাকুয়াম বোমার মতই আরও একটি বিস্ফোরক।

যা ছোট একটি সাবমেরিনকে উড়িয়ে দিতে পারে।

ক্লাস্টার বোমা বৈদ্যুতিক পাওয়ার ট্রান্সমিশন, যুদ্ধ বিমানের রানওয়েকে কয়েক সেকেন্ডে ধ্বংস করে দিতে পারে।

এই বোমার সাহায্যে রাসায়নিক বা জৈবিক অস্ত্র ছড়িয়ে দেওয়া সম্ভব।

ল্যান্ডমাইন ধ্বংস করতে এই বোমা অত্যন্ত গুরুত্বপূর্ণ।

যানবাহন বা পরিকাঠামোর পাশাপাশি মানুষ হত্যা করা যায় এই বোমার মাধ্যমে।

আক্রমণের সময় অনেকগুলি ছোটছোট বোমা একসঙ্গে ফেলা হয়।

যা প্রতিপক্ষের ঝুঁকি অনেকটাই বাড়িয়ে দেয়।